It Hearrenfean

It Hearrenfean (Niederloundsk: Heerenveen) is n Täärp in ju Meente It Hearrenfean, in ju Provinz Fryslân in do Niederlounde. Dät Täärp häd 2007 28.500 Ienwoonere.

 Geografie 
 Woonfjoondele 
 It Hearrenfean-Noud
 It  Hearrenfean-Zentrum
 Lege Midden
 De Ikkers, baud in do 60er Jiere
 De Greiden, baud in do 70er "  De Heide, baud in do 80er Jiere
 Nijehaske, baud in do 80er un 90er "
 Oranjewâld-Noard, baud in do 90er
 Skoatterwâld, 21. Jierhunnert

 Gewerbegebiete 
 Kanaal, noudelk fon A7 un wäästelk fon A32.
 Ljouwerterstrjitwei, (gemeente It Hearrenfean), noudelk fon A7 un wäästelk fon A32 
 Businesspark Fryslân, suudelk fon A7 un wäästelk fon A32.
 De Kavels, suudelk fon A7 un aastelk fon A32
 Ynternasjonaal Bedriuwenterrein Fryslân (IBF), aastelk fon De Kavels
 It Mar, süüdelk fon A7 un wäästelk fon A32
 It Hearrenfean-Súd, wäästelk fon A32
 Nijskoat, wäästelk fon Gewerbegebiet It Hearrenfean-Súd
Bekoande Bedrieuwe in It Hearrenfean sunt:

Batavus, Koga-Miyata, Jongbloed un VDL Berkhof (Hainje).

 Geschichte 
In 1551 änstuud dät Täärp ap ju Schiere fon dän Hearresleat un ju Skoatterlânske Kompanjonsfeart. Hier lait uk die Hearrewai, die Ferbiendengswai twiske Zwolle un Ljouwert.

Dät Greeuwen fon do two Kanoale waas ne Initiative fon träi Heeren: Fan Dekema, Cuyck un Foeyts. Ap n 24. Juli 1551 gruundje jo ne Kompagnie uum deermäd groote Deele fon dät Lound tou koopjen uum dät Eed tou winnen. Die Noome Hearrenfean betjut: die Foan fon do Heere.

In dät 19. Jierhunnert äntwikkelt It Hearrenfean sik truch sien rieke Ienwoonere. Et roate een Meelasje. Dät Täärp liech in two Meenten, Aengwirden un Skoatterlân. Eerste ap n 1. Juli 1934 sunt do two Meenten, un n Deel fon ju Meente Haskerlân, touhoupefoated un hat sietdäm Meente It Hearrenfean. Dät Täärp It Hearrenfean wäd ju Haudsteede fon ju Meente It Hearrenfean.

Kanoaltäärpe so as It Hearrenfean hääbe as Määrkmoal dät do Täärpe in eene Lienje baud wuuden sunt, juust as uk dät Rhauderfeen. It Hearrenfean is fon dät Noude ätter dät Suude 8 Kilometer, fon dät Wäaste ätter dät Aaste two Kilometere. Dät Wääste fon dät Täärp wäd begränsed fon ju Engelenfeart.

 Kunst en Kultuur 
Museen in It Hearrenfean sunt:
 Museum Belvédère. Museum foar moderne Kunst. 
 Museum Willem van Haren. N kultuurhistorisk Museum.

Dät Posthuus Tjooter is dät eensige Tjooter in It Hearrenfean. De Rinkelbom is n Musikzentrum.

 Architektuur 
It Hearrenfean häd two Buurge. Bee heere tou do 25 Rieksmonumente in Fryslân. Crackstate is Paat fon dät Räidhuus un Oenemastate, fröier Räidhuus fon ju Meente Skoatterlân (ju der 1934 mäd Hearrenfean touhoopeföiged wuude), is nu Stääd-Koafjehuus.
Ju eensichste Määlne ju It Hearrenfean noch häd, is ju Koarelmäälne Welgelegen. Bit in do tachentiger Jiere fon dät foarige Jierhunnert stuud in ju Stäädmidde uk n Woatertouden.
Do hoochste Bauten fon It Hearrenfean sunt do tjo Woonhoochhuuse naamd Muntflats: Lânsicht, Romsicht un Heechsicht. Do sunt 15 Stok hooch un sunt Ounfang soogentiger Jiere baud wuuden.

 Ferhoalenge 
 Ferhoalengssteede De Heide: swimmen, ongeljen un Strandvolleybaal.

 Sportstääd 
It Hearrenfean wäd uk Sportstääd naamd wil et deer ful rakt wät Sport anbeträft. Dät Gebiet um dät Foutbalstadion un dät Stadion sälwen hat Sportstêd It Hearrenfean. In 2007 wuude dät oolde Sportzentrum De Telle deelrieten.

 Abe Lenstra Stadion, dät Foutbalstadion wier SK It Hearrenfean foutbaalt.
 Thialf, dät Iesstadion. In ju Ieshockeyhalle spielje do It Hearrenfean Flyers.
 Skûtsjesilen. Dät hearrenfeanster Skûtsje (n Oart Mutte) is die Gerben van Manen.

Sportzentren in It Hearrenfean sunt:
 Sportstääd It Hearrenfean: Hallenbad en Sporthalle. Swim- en Poloclub HZ&PC
 Sportzentrum De Ikkers: Foutbaal Hearrenfeanske Boys
 Sportzentrum De Greiden: Foutbaal VV Nijskoat, Foutbaal Cruyff Court, Athletik AV ‘55
 Sportzentrum De Heide: Kuurichbaal Blau Wyt, Hockey Quick Stick
 Sportzentrum Skoatterwâld: Foutbaal SK It Hearrenfean
 Golfploats Heidemar -golf
 Tennispark It Oranjewâld
 Tennispark Ten Woude
 Tennis- en Squashhalle
 Bowlingzentrum

 Ferkier un Transport 
 Auto 
  Kjuus It Hearrenfean, n Autoboankjuus fon do Autoboane A7 un A32.

 Iersenboan 
 Boanhof It Hearrenfean (P+R) un Boanhof It Hearrenfean Iesstadion.

 Schipfoart 
 Hearresleat, Näi Hearrenfeans Kanaal, Engelenfeart 

 Rääd 
 LF-route. It Hearrenfean lait an ju Raitloundroute (LF3) un an ju Flevoroute (LF20).

 Bus 
Buslinien fon Connexxion:
 Linie 28: It Hearrenfean - Nijbrêge - Haskerdiken - Akkrum - Jirnsum - Friens - Reduzum - Wytgaard – Wurdum Autoboan - Goutum Autoboan - Ljouwert vv.
 Linie 41: It Hearrenfean - De Jouwer - Skarsterbrêge - Sint Nyk - Spannenburch vv.
 Linie 48: It Hearrenfean - Rottum - Sint Jansgea - Rotsterhaule - Reahel - Fjouwerhûs - Dolsterhuzen - Ychtenbrêge - Ychten - Eastersee - De Lemmer vv.
 Linie 198: It Hearrenfean - Nijehaske - Aldehaske - Haskerhoarne - De Jouwer - Snits - Nijlân Autoboan - Boalsert vv.
 Linie 199: It Hearrenfean - De Jouwer - Toppenhuzen - Snits - Nijlân Autoboan - Boalsert vv.
 Q-liner 315: Groningen - It Hearrenfean - De Jouwer - De Lemmer - Emmeloord - Lelystääd vv.
 Q-liner 351: It Hearrenfean - De Jouwer - Snits - Boalsert vv.

Linien fon transporter Arriva:
 Linie 10: It Hearrenfean – De Knipe – Langsweagen – Gordyk – Lippenhuzen – Terwispel – Beetstersweach – Olterterp – Drachten – Nijega – Sumar – Burgum – Hurdegaryp – Tytsjerk - Ljouwert vv.
 Linie 15: It Hearrenfean - Aldskoat - Mildaam – Ketlik – Nijhoarne – Aldhoarne – Jobbegea-Skuorregea - Jobbegea – Hoarnstersweach – Donkerbroek – Easterwâlde vv.
 Linie 18: It Hearrenfean – Lúnbert – Tsjalbert – Gersleat – Lúkswâld – Tynje - Nij Beets – Boarnburgum – Drachten vv.
 Linie 26: It Hearrenfean - Aldskoat - Wolvegea - De Blesse - Steggerda - Finkegea - Noardwâlde vv.
 Linie 100: It Hearrenfean – Drachten – Mearum Autoboan – Boerakker Autoboan – Midwolde Autoboan – Hoogkerk - Groningen vv.
 Linie 215: It Hearrenfean – De Knipe – Bontebok – Ketlik – It Oranjewâld – Bontebok - De Knipe - It Hearrenfean .
 Liene 310: It Hearrenfean – Drachten vv.

 Unnergjucht 
 Gruundschoulen 
 Eepentelk: De Kommanderije, Ekke de Haan, De Letterbeam, De Ljepper, Van Kleffensschool, Van Maasdijkskoalle.
 Kristelk: De Akker, De Burcht, De Hoekstien, It Kompas, De Roergonger.

 Uur Schoulen 
 Fryslân Kolleezje. MBO-Uutbieldengen, unner do dät CIOS. An ferscheedene Steeden.
 Bornego Kolleezje. Kristelke Schoule foar VMBO, HAVO, Atheneum en Gymnasium. 
 OSG Sevenwolden. Schoule foar VMBO, HAVO, Atheneum en Gymnasium.
 Schoulengemeenskup foar berufsfoarbildjend Unnergjucht (VMBO).

 Politik 
Sitsferdeelenge Meenteroat fon It Hearrenfean is siet dän 7. Meerte 2006 so ferdeeld:

PvdA  12 SitteCDA  4 SitteVVD  4 SitteGrien Links  2 SitteLeefbaar Heerenveen  2 SitteChristen Unie  2 SitteFNP  1 Sit

 Groote Suune un Dochtere fon It Hearrenfean 
 Willem van Haren (6. Januoar 1655), Grytman († 1728)
 Albert Gillis von Baumhauer (10. Oktober 1891), Luftfoartpionier, († 1939) 
 Eelco Nicolaas van Kleffens (17. November 1894), Politiker († 1983)
 Abe Lenstra (27. November 1920), Foutbaaler († 1985)
 Wim Duisenberg (9. Juli 1935), Ekonoom, Politiker un Bankier († 2005)
 Sikke Doele (1. Februoar 1942), Ferfoater († 2002) 
 Jacques Tichelaar ( 2. Januoar 1953), Politiker
 Margriet Zegers ( 29. April 1954 ), Hockeyspielerske
 Jacob de Haan ( 28. Meerte 1959), Komponist
 Eric Hoekstra ( 6. April 1960 ), Sproakkundige, Ferfoater
 Onno Meijer ( 23. Juli 1960 ), Tjooterspieler un Regisseur
 Nico Jan Hoogma (26. Oktober 1968), Foutbaaler un Fierder
 Falko Zandstra (27. Dezember 1971), Gauschöäwelder, Unnerniemer
 Sven Kramer (23. April 1986), Gauschöäwelder
 Geert Arend Roorda ( 2. Meerte 1988), Foutbaaler

 Sjuch uk 
 SK It Hearrenfean

 Panorama 
Nuumen fon do Munthoochhuuse fon links dät Noude (Industriegestrich, Iersenboan) uur ju Täärpmidde bit gjuchts dät Aaste (Foutbaalstadion).

 Monumente 

 Susterstääd 
 Rishon LeZion (Israël)

 Ferbiendenge ätter buuten 
 Offiziëlle Webstee meente It Hearrenfean

Kategorie:Fryslân